ເມືອງກວັນໄດ້ສໍາເລັດການລົງຕິດຕາມການເຊື່ອມຊືມມະຕິຕ່າງໆຢູ່ຂັ້ນບ້ານ.
ຕອນເຊົ້າ ຂອງວັນທີ 31 / 8 /2021 ທີມງານຂອງຄະນະໂຄສະນາອົບຮົມແຂວງໄດ້ ລົງມາສົມທົບໃສ່ຄະນະໂຄສະນາອົບຮົມເມືອງໄປເຮັດວຽກຢູ່ບ້ານນາຫນັງ ພາຍໃຕ້ການນໍາທີມໂດຍ ທ່ານ ອົມ ອີນທະລາ ຮອງຫົວ ຫນ້າຄະນະໂຄສະນາອົບຮົມແຂວງ, ພ້ອມດວ້ຍທີມງານແຂວງ ແລະ ຄະນະໂຄສະນາອົບຮົມເມືອງ, ມີສະມາຊິກພັກ, ອົງການຈັດຕັ້ງບ້ານນາຫນັງ, ມີເຖົ້າແກ່ແນວໂຮມບ້ານເຂົ້າຮ່ວມ ທັງຫມົດ 70 ສະຫາຍ, ຍິງ 45 ສະຫາຍ.
ກອງປະຊຸມດັ່ງກ່າວໄດ້ຮັບຟັງການລາຍງານ ສອງແສງສະພາບການຮອບດ້ານ, ທັງດ້ານພົ້ນເດັ່ນ ແລະ ດ້ານຫຍໍ້ທໍ້ຂອງບ້ານ ໂດຍແມ່ນ ທ່ານ ໄຈຄໍ ນາຍບ້ານ, ບ້ານນາຫນັງ ເປັນຜູ້ລາຍງານພ້ອມກັນນັ້ນ ກໍ່ໄດ້ ຕອບຄໍາຖາມເຈາະຈີ້ມ ທີ່ ທາງແຂວງ ເຈະຈີ້ມ ແລະ ກອງປະຊຸມຍັງໄດ້ສົນທະນາ ຖາມ - ຕອບບັນຫາຕ່າງໆລະຫວ່າງແຂວງ, ເມືອງ ແລະ ບ້ານ ການລົງເຄືອນໄຫວເຮັດວຽງານໃນຄັ້ງນີ້ແມ່ນເປັນການຕິດຕາມກວດກາຄວາມຮັບຮູ້ເຂົ້າໃຈສະມາຊິກພັກ, ພະນັກງານ ແລະ ປະຊາຊົນບັນດາເຜົ່າໃນ ຂອບເຂດທົ່ວແຂວງຫົວພັນ. ໃນການຈັດຕັ້ງປະຕິບັດມະຕິກອງປະຊຸມໃຫຍ່ຄັ້ງທີ X ຂອງອົງຄະນະພັກ ແຂວງຫົວພັນ ໃນໄລຍະຜ່ານມາ, ມີຄວາມຮັບຮູ້ ແລະ ເຂົ້າໃຈຢ່າງເລິກເຊິ່ງຕໍ່ແນວທາງການເມືອງຂອງພັກ, ຊຸກຍູ້ໃນການບຸກທະລຸທາງດ້ານແນວຄິດ, ຈິນຕະນາການ, ສ້າງໃຫ້ມີການຫັນປ່ຽນທາງດ້ານທັດສະນະຄວາມຮັບຮູ້ແນວຄິດ ແລະ ການກະທໍາທີ່ເປັນເອກະພາບກັບແນວທາງນະໂຍບາຍຂອງພັກ, ສົ່ງເສີມດ້ານຕັ້ງຫນ້າ, ແກ້ໄຂບັນຫາບົກຜ່ອງ, ຂໍ້ຄົງຄ້າງ ແລະ ສິ່ງທ້າທາຍຕ່າງໆ ທີ່ເກີດຂຶ້ນ, ສ້າງຄວາມເຊື່ອຫມັ້ນຂອງພະນັກງານ ແລະ ປະຊາຊົນຕໍ່ການນໍາພາຂອງພັກ, ການຄຸ້ມຄອງຂອງລັດ, ເພີ່ມທະວີຄວາມຮັບຜິດຊອບປະກອບສ່ວນເຂົ້າໃນພາລະກິດປົກປັກຮັກສາ ແລະ ສ້າງສາພັດທະນາປະເທດຊາດໃຫ້ລຸດພົ້ນຈາກຄວາມທຸກຍາກ, ຄວາມດ້ອຍພັດທະນາ, ນໍາເອົາປະເທດຊາດກ້າວຂຶ້ນສູ່ຄວາມວັດທະນະຖາວອນ; ຕິດຕາມກວດກາ, ເກັບກໍາຄໍາຄິດ, ຄໍາເຫັນ, ຄວາມເຂົ້າໃຈຂອງພະນັກງານ-ສະມາຊິກພັກ ແລະ ປະຊາຊົນບັນດາເຜົ່າຕໍ່ກັບແນວທາງຂອງພັກລົງຊຸກຍູ້ໃຫ້ບັນດາຂະແຫນງການທ້ອງຖິ່ນຫັນມະຕິ X ຂອງແຂວງ ແລະ ມະຕິ XI ຂອງພັກເຂົ້າໃນສະພາບຕົວຈິງຂອງແຕ່ລະທ້ອງຖິ່ນໃຫ້ແທດເຫມາະຕົວຈິງ. ໃນຕອນທ້າຍ ກອງປະຊຸມຍັງໄດ້ຮັບຟັງການໂອລົມໃຫ້ທິດຊີ້ນໍາ ແລະ ແກ້ໄຂຂໍ້ຂ້ອງໃຈຂອງປະຊາຊົນ.
ກອງປະຊຸມດັ່ງກ່າວດໍາເນີນມາເປັນເວລາ 1 ຕອນ ແລະ ປິດລົງໃນຕອນ ເຊົ້າຂອງ ວັນດ່ຽວກັນດ້ວຍຜົນສໍາເລັດອັນຈົບງາມ.
ມີ 9 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌